**Zápisnica z ustanovujúceho zasadnutia obecného zastupiteľstva obce Biely Kostol**

zo dňa 9.12.2018 o 16,00 hodine v Kultúrnom dome

**Prítomní**: Ing. arch. Pavol Kováč, doc. Ing. Iveta Paulová, PhD.,MBA, Ing. Peter Bínovský, JUDr. Ľuboš Gažo, Ing. Peter Gubrický, Mgr. Anna Hamran Podstrelená, Mgr. Miroslav Hrubý, Ing. Ján Tižinák

**Pozvaní**: Mgr. Jozef Viskupič, Karol Bartek, Iveta Domoráková, Milan Harčár, Mgr.Andrea Jakubcová, Mgr. Anna Vitteková, občania Bieleho Kostola a verejnosť

Program ustanovujúceho zastupiteľstva

1.) Otvorenie ustanovujúceho obecného zastupiteľstva, privítanie prítomných

2.) Určenie zapisovateľa a overovateľov zápisnice

3.) Informácie predsedu miestnej volebnej komisie o výsledku volieb do obecného zastupiteľstva a výsledku voľby starostu

4.) Zloženie sľubu novozvoleného starostu obce

5.) Zloženie sľubu novozvolených poslancov

**K bodu č.1.)**

Ustanovujúce zasadnutie obecného zastupiteľstva otvoril doterajší starosta Ing. arch. Pavol Kováč; privítal prítomných, zdôraznil účel ustanovujúceho zasadnutia. Pán starosta požiadal pána župana Mgr. Jozefa Viskupiča o krátky prejav.

**K bodu č.2.)**

Pán starosta Ing. arch. Pavol Kováč určil za zapisovateľa Mgr. Annu Hamran Podstrelenú, za overovateľov Mgr. Miroslava Hrubého a Ing. Jána Tižináka.

**K bodu č.3.)**

Pán starosta vyzval predsedu miestnej volebnej komisie pani Sýkorovú, aby prečítala výsledky volieb. Pani Sýkorová, prečítala prítomným znenie zápisnice miestnej volebnej komisie o výsledku volieb do obecného zastupiteľstva a starostu obce na roky 2018 – 2022, ktoré prebehli dňa 10.11.2018.

Starostkou obce sa stala doc. Ing. Iveta Paulová, PhD.,MBA a novozvolenými poslancami JUDr. Ľuboš Gažo, Ing. Peter Gubrický, Ing. arch. Pavol Kováč, Mgr. Anna Hamran Podstrelená, Ing. Ján Tižinák, Ing. Peter Bínovský, Mgr. Miroslav Hrubý.

**K bodu č.4.)**

Novozvolená starostka zložila zákonom predpísaný sľub v súlade s §13 ods. 2 zák.č. 369/1990 Zb. o obecnom zriadení v z.n.p. (ďalej len „Zákon o obecnom zriadení“) a podpísala jeho písomné vyhotovenie, ktoré je prílohou č. 1 tejto zápisnice. Doterajší starosta odovzdal novozvolenej starostke insígnie a tá sa ujala vedenia zasadnutia ako predsedajúca.

**K bodu č.5.)**

Novozvolení poslanci potom zložili zákonom predpísaný sľub v súlade s § 26 zákona č. 369/1990 Zb. o obecnom zriadení v z.n.p. tak, že podpísali jeho písomné vyhotovenie, ktoré tvorí prílohu č.2 tejto zápisnice.

**Program Rokovania:**

1.) Overenie spôsobilosti rokovať

2.) Schválenie programu rokovania

3.) Voľba mandátovej komisie

4.) Overenie zloženia sľubu

5.) Príhovor novozvoleného starostu

6.) Vytvorenie komisií obecného zastupiteľstva

7.) Poverenie poslanca OZ zvolávať a viesť zasadnutia OZ v prípade neprítomnosti starostu, alebo zástupcu starostu

8.) Ukončenie ustanovujúceho zasadnutia

9.) Stretnutie občanov obce s novozvoleným starostom a poslancami obecného zastupiteľstva

**1.) Overenie spôsobilosti rokovať**

Nová starostka doc. Ing. Iveta Paulová,PhD.,MBA konštatovala, že novozvolené Obecné zastupiteľstvo Obce Biely Kostol je uznášaniaschopné.

**2.) Schválenie programu rokovania**

Obecné zastupiteľstvo v Bielom Kostole podľa § 12 ods. 5 Zákona o obecnom zriadení

schvaľuje program svojho zasadnutia dňa 9.12.2018 nasledovne:

za: 7

zdržalo sa: 0

proti: 0

**3.) Zriadenie a voľba mandátovej komisie**

Obecné zastupiteľstvo v Bielom Kostole podľa § 15 Zákona o obecnom zriadení

1. zriaďuje mandátovú komisiu v zložení poslancov Tižinák, Hamran Podstrelená, Hrubý
2. vymedzuje úlohy mandátovej komisie nasledovne:

- overiť zloženie sľubu novozvolenej starostky a zloženie sľubu poslancov novozvoleného obecného zastupiteľstva kontrolou úplnosti ich podpisov pod textom zákonom predpísaného sľubu,

- zistiť prípadnú prítomnosť nezlučiteľných funkcií na základe čestných vyhlásení zvolených funkcionárov,

- a podať o výsledkoch správu ustanovujúcemu zasadnutiu obecného zastupiteľstva.

**4.) Overenie zloženia sľubu**

Člen mandátovej komisie prečítal správu.

*Informácia o výsledkoch voľby starostky a volieb poslancov do obecného zastupiteľstva*

**Uznesenie č. 1**

Obecné zastupiteľstvo v Bielom Kostole

**A. berie na vedomie**

1. výsledky volieb do orgánov samosprávy obce - voľby starostu a volieb do obecného zastupiteľstva

2. vystúpenie novozvolenej starostky

**B. konštatuje, že**

**1**.novozvolená starostka obce **Iveta Paulová** zložila zákonom predpísaný sľub starostky obce Biely Kostol

2. zvolení poslanci obecného zastupiteľstva zložili zákonom predpísaný sľub poslanca obecného zastupiteľstva

**Peter Bínovský, Ľuboš Gažo, Peter Gubrický, Anna Hamran Podstrelená, Miroslav Hrubý, Pavol Kováč, Ján Tižinák**

**5.) Príhovor novozvoleného starostu**

Novozvolená starostka predniesla svoj slávnostný príhovor, v ktorom oslovila všetkých prítomných

**6.) Vytvorenie komisií Obecného Zastupiteľstva**

Obecné zastupiteľstvo v Bielom Kostole podľa § 15 Zákona o obecnom zriadení

vytvára nasledovné komisie OZ:

* komisia na ochranu verejného záujmu
* komisia pre výstavbu, rozvoj obce, infraštruktúru a životné prostredie
* komisia kultúrna, sociálna a športová
* komisia pre vzťah s verejnosťou, externú spoluprácu a vzdelávanie
* komisia finančná a správy obecného majetku

za: 7

zdržalo sa: 0

proti: 0

**Uznesenie č. 2:**

Obecné zastupiteľstvo v Bielom Kostole podľa § 15 Zákona o obecnom zriadení

Zriaďuje 5 komisií OZ.

**7.) Poverenie poslanca OZ zvolávať a viesť zasadnutia OZ v prípade neprítomnosti starostu, alebo zástupcu starostu**

*Poverenie poslanca zvolávať zasadnutie obecného zastupiteľstva p.Ľuboša Gaža.*

za: 7

zdržalo sa: 0

proti: 0

**Uznesenie č. 3:**

Obecné zastupiteľstvo v Bielom Kostole podľa § 12 ods. 2,3,5 a 6 Zákona o obecnom zriadení

poveruje

poslanca p**. Luboša Gaža** zvolávaním a vedením zasadnutí obecného zastupiteľstva v prípadoch podľa § 12 ods.2 prvá veta, ods.3 tretia veta, ods.5 piata veta a ods.6 tretia veta zákona SNR č.369/1990 Zb.o obecnom zriadení v znení neskorších predpisov.

Zapisovateľ: Mgr. Anna Hamran Podstrelená

Overovatelia: Mgr. Miroslav Hrubý

Ing. Ján Tižinák

Starosta obce: doc. Ing. Iveta Paulová, PhD.,MBA

Dňa 09.12.2018